**Eroilor**

*Vasile Militaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spre voi, viteji al căror sânge a curs - hotarul apărându-l, -

Îngenunchiat, tot Neamul astăzi își nalță sufletul și gândul!...

Spre slava voastră, din altare, se'nalță fumul de tămâe,

Viteji a căror nume sfinte neșterse'n veci au să rămâe!...

Fiți binecuvântați în veacuri, voi, păstrători de vechi hotare, -

Viteji cari ați căzut în lupte, visând o Românie-Mare!

De-apururea mărire vouă în înfloritul Paradis, -

Că voi ați biruit prin moarte, și s'a'mplinit al vostru vis ...

Dar noi?... Suntem noi vrednici oare de jertfa sângelui cel sfânt

Ce-a curs din piepturile voastre pe vechiul Neamului pământ?....

Nu plângeți oare 'n Raiul vostru, că-atâta liotă străină

Culege roada jertfei voastre din scumpa Neamului grădină?!

O, eu aud mereu mustrarea vitejilor cu piept de fier,

Pe care tunetul adesea, mugind, ne-o bubue din cer,

Că voi prea mari ați fost, prin jertfă, pe când urmașii sunt prea mici,

Lăsând ca România-Mare s'ajungă Rai la venetici!9 iunie 1937